Oficiālais Vēstnesis L 194 , 27/07/1999 Lpp. 0060 - 0062



Komisijas Lēmums (1999. gada 1. jūlijs), ar ko laikposmam no 2000. gada līdz 2006. gadam nosaka struktūrfondu 2. mērķa saistību apropriāciju paredzamo sadalījumu starp dalībvalstīm (izziņots ar numuru C(1999) 1772) (1999/504/EK) EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes Regulu (EK) Nr. 1260/1999 (1999. gada 21. jūnijs), ar ko paredz vispārīgus noteikumus par struktūrfondiem [1], un jo īpaši tās 7. panta 3. punkta pirmo daļu, (1) tā kā Regulas (EK) Nr. 1260/1999 1. panta pirmās daļas 2. punkts nosaka, ka struktūrfondu 2. mērķa uzdevums ir atbalstīt ekonomisku un sociālu pārveidi reģionos, kuros ir strukturālas grūtības; (2) tā kā Regulas (EK) Nr. 1260/1999 7. panta 2. punkta trešā daļa nosaka, ka 11,5 % struktūrfondu apropriāciju jāatvēl 2. mērķim, ieskaitot 1,4 % pārejas atbalstam; (3) tā kā Regulas (EK) Nr. 1260/1999 7. panta 3. punkta pirmā daļa nosaka, ka Komisijai jāizmanto pārredzamas procedūras, lai izveidotu paredzamu to saistību apropriāciju sadalījumu starp dalībvalstīm, kas pieejamas programmas izstrādei no 2000. gada līdz 2006. gada, 1. un 2. mērķim pilnībā ņemot vērā vienu vai vairākus objektīvus kritērijus, līdzvērtīgus tiem, ko iepriekšējā periodā piemēroja saskaņā ar Padomes Regulu (EEK) Nr. 2052/88 (1988. gada 24. jūnijs) par struktūrfondu uzdevumiem un to efektivitāti, kā arī par to darbības saskaņošanu savā starpā un ar Eiropas Investīciju bankas un citu pastāvošo finanšu instrumentu darbību [2], kurā jaunākie grozījumi izdarīti ar Regulu (EK) Nr. 3193/94 [3], proti, iedzīvotāju skaits, kas ir tiesīgi pretendēt uz palīdzību, reģiona labklājība, valsts labklājība un strukturālo problēmu relatīvais smagums, jo īpaši bezdarba līmenis; (4) tā kā Regulas (EK) Nr. 1260/1999 7. panta 3. punkta trešā daļa nosaka, ka 1. un 2. mērķa gadījumā šajā sadalījumā jāizceļ apropriāciju piešķīrums reģioniem un apgabaliem, kas ir pārejas atbalsta saņēmēji un ka šos asignējumus nosaka saskaņā ar šī panta pirmajā daļā minētajiem kritērijiem, un šo apropriāciju gada apjomam ir pakāpeniski jāsamazinās no 2000. gada 1. janvāra un 2000. gadā jābūt zemākam nekā 1999. gadā; (5) tā kā Komisijas paziņojums, kas pievienots Padomes 1999. gada 21. jūnija sēdes protokolam, norāda metodi, ko Komisija izmantos, lai nolemtu apropriāciju paredzamo sadalījumu pa dalībvalstīm 2. mērķim saskaņā ar Regulas (EK) Nr. 1260/1999 7. panta 3. punkta pirmo daļu; (6) tā kā, ņemot vērā šo metodi, Eiropadomes 1999. gada 24. un 25. marta Berlīnes sanāksmes prezidentūras secinājumu 44. punkta g) apakšpunktā tika noteiktas summas, kas attiecas uz dažiem konkrētiem gadījumiem laikposmā no 2000. gada līdz 2006. gadam, IR PIEŅĒMUSI ŠO LĒMUMU. 1. pants Saistību apropriāciju paredzamās summas katrai dalībvalstij laikposmam no 2000. gada līdz 2006. gadam atbilstīgi 2. mērķim ir noteiktas I pielikumā. 2. pants Saistību apropriāciju paredzamās summas katrai dalībvalstij pārejas atbalstam laikposmā no 2000. gada līdz 2006. gadam atbilstīgi 2. mērķim ir noteiktas II pielikumā. 3. pants Šis lēmums ir adresēts dalībvalstīm. Briselē, 1999. gada 1. jūlijā Komisijas vārdā — Komisijas locekle Monika Wulf-mathies [1] OV L 161, 26.6.1999., 1. lpp. [2] OV L 185, 15.7.1988., 9. lpp. [3] OV L 337, 24.12.1994., 11. lpp. -------------------------------------------------- I PIELIKUMS Saistību apropriāciju paredzamais sadalījums starp dalībvalstīm laikposmam no 2000. gada līdz 2006. gadam atbilstīgi struktūrfondu 2. mērķim (miljonos EUR (1999. gada cenās)) | Dalībvalsts | Apropriācijas | Beļģija | 368 | Dānija | 156 | Vācija | 2984 | Grieķija | — | Spānija | 2553 | Francija | 5437 | Īrija | — | Itālija | 2145 | Luksemburga | 34 | Nīderlande | 676 | Austrija | 578 | Portugāle | — | Somija | 459 | Zviedrija | 354 | Apvienotā Karaliste | 3989 | Kopā | 19733 | -------------------------------------------------- II PIELIKUMS Saistību apropriāciju paredzamais sadalījums starp dalībvalstīm pārejas atbalstam laikposmā no 2000. gada līdz 2006. gadam atbilstīgi 2. mērķim (miljonos EUR (1999. gada cenās)) | Dalībvalsts | Apropriācijas | Beļģija | 65 | Dānija | 27 | Vācija | 526 | Grieķija | — | Spānija | 98 | Francija | 613 | Īrija | — | Itālija | 377 | Luksemburga | 6 | Nīderlande | 119 | Austrija | 102 | Portugāle | — | Somija | 30 | Zviedrija | 52 | Apvienotā Karaliste | 706 | Kopā | 2721 | --------------------------------------------------